เทศกาลภาพยนตร์โลกแห่งกรุงเทพฯ 2–11 ธันวาคมนี้
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า กองทุนพัฒนาสื่อปลอดภัยและสร้างสรรค์ร่วมกับภาคีเครือข่าย เตรียมเปิดเทศกาลภาพยนตร์โลกแห่งกรุงเทพฯ ครั้งที่ 15  ระหว่างวันที่ 2–11 ธันวาคม ณ โรงภาพยนตร์เอสเอฟ ซีนีมา เวิลด์ ศูนย์การค้าเซ็นทรัลเวิลด์  นำเสนอภาพยนตร์คุณภาพจากทั่วโลกและเปิดพื้นที่สำหรับแลกเปลี่ยนวัฒนธรรมและองค์ความรู้ด้านภาพยนตร์ สนับสนุนอุตสาหกรรมภาพยนตร์ไทยผ่านการจัดฉายภาพยนตร์ และงานสัมมนา ส่งเสริมการเจริญเติบโตทางอุตสาหกรรมภาพยนตร์ในประเทศไทย ผลักดันการเติบโตของมูลค่าซอฟต์พาวเวอร์ โดยเฉพาะในหมวด Film ภาพยนตร์และวีดิทัศน์ แอนิเมชัน เกม และธุรกิจที่เกี่ยวข้อง ซึ่งกำลังอยู่ในช่วงขาขึ้นให้เป็นที่รู้จักในระดับนานาชาติ สร้างงาน สร้างรายได้ พัฒนาคุณภาพชีวิต เพิ่มมูลค่าทางเศรษฐกิจของไทย ภายในงานมีกิจกรรมสัมมนาแลกเปลี่ยนความรู้ ประสบการณ์การพัฒนา  Soft Power ในด้านภาพยนตร์และสื่อสร้างสรรค์จากประเทศต่างๆ และสร้างเวทีแลกเปลี่ยนความคิดเห็นในการยกระดับเมืองพัทยาไปสู่เมืองภาพยนตร์  จัดฉายภาพยนตร์จำนวน 53 เรื่อง อาทิ สหรัฐอเมริกา อิตาลี ฝรั่งเศส  ญี่ปุ่น เกาหลีใต้ เยอรมนี  เบลเยียม